10. ΝΟΜΟΘΕΤ. ΔΙΑΤΑΓΜΑ υπ’ αριθ. 1010 της 11/19 Οκτ. 1971 (ΦΕΚ Α΄ 203) Περί τροποποιήσεως και συμπληρώσεως διατάξεών τινων περί Ιδρύματος Κρατικών Υποτροφιών (Ι.Κ.Υ.). (Διορθ. Ημάρτ. εν ΦΕΚ Α΄ 220 της 1 Νοεμ. 1971). Άρθρ.1.-(Αντικαθίσταται το άρθρ. 7 του Α.Ν. 1825/1951 ανωτ. αριθ. 1). Άρθρ.2.-1.Η οικονομική και λογιστική διαχείρισις η αφορώσα εις την ανταλλαγήν καθηγητών, λοιπών επιστημόνων και φοιτητών εις εκτέλεσιν διμερών μορφωτικών συμφωνιών και μορφωτικών προγραμμάτων μετά ξένων Κρατών, διεξαγομένη μέχρι τούδε υπό του Υπουργείου Εθνικής Παιδείας και Θρησκευμάτων, ανατίθεται εφ’ εξής εις το Ίδρυμα Κρατικών Υποτροφιών, παρεχομένης αυτώ αναλόγου Κρατικής επιχορηγήσεως. 2.Ειδικώς δια το οικονομικόν έτος 1971 θέλει χορηγηθή ως επιχορήγησις η εις τον προϋπολογισμόν των εξόδων του Υπουργείου Εθνικής Παιδείας αναγεγραμμένη σχετική πίστωσις. Άρθρ.3.-Δια Β.Δ/τος εκδοθησομένου εντός έτους από της δημοσιεύσεως του παρόντος δύναται να κωδικοποιηθή η ισχύουσα περί Ι.Κ.Υ. νομοθεσία. Άρθρ.4.-Η ισχύς των διατάξεων του παρόντος, πλην του άρθρ. 3, άρχεται από του ακαδημαϊκού έτους 1971-1972. 